Kort eller lang brudekjole - hvordan vil du giftes? - Bryllup
Kort eller lang brudekjole - hvordan vil du giftes?
En grundlæggende regel er, at kjolelængden kan vælges efter, hvor formel jeres bryllupsceremoni skal være.
Har i valgt et klassisk, formelt bryllup med alle traditioner i hævd, så er den gulvlange kjole det helt rigtige valg. Planlægger i til gengæld en mere utraditionel / uformel bryllupsfest, hvor i ikke tager formerne så højtideligt, kunne en kort kjole måske netop være din drømmekjole. Ligeledes kan det, af praktiske årsager også være klogt at gå efter den korte kjole, hvis i tdrømmer om et romantisk havebryllup.
Da den korte kjole er mere uhøjtidelig end den gulvlange, er der god grund til at gå 'all in' på traditionelt og elegant tilbehør som slør, blonder og hårpynt. Den gulvlange kjole kan nemmere bære et enkelt og stilfuldt udtryk, da den i sig selv er så klassisk.
Som brud skal du altså overveje hvor klassisk du er, hvilken type ceremoni i planlægger og selvfølgelig vurdere om din skikkelse og personlighed tager sig bedst ud i lang eller kort – så er du på rette vej mod valget af drømmekjolen.
Da den korte kjole er mere uhøjtidelig end den gulvlange, er der god grund til at gå 'all in' på tilbehøret. De rette accessories kan skabe hele looket - f.eks. et par korte net-handsker og chunky smykker, et kort slør og høje hæle.
Den gulvlange kjole er i sig selv romantisk - har et enkelt udtryk, kan grafiske og stormønstrede slør være den perfekte ramme om din skikkelse. Er din lange drømmekjole med blonder og broderier, er det vigtigt at vælge enten helt enkelt tilbehør eller style kjolen i filigrane mønstre der passer i finhed til kjolen.
4 tips til dig der vælger kort!
Kort betyder ikke lårkort – hold dig til et stilfuldt og elegant udtryk med en længde lige til eller under knæet.
Hold dig til hvid, ecru eller andre lyse farver – i de mørke farver vil din kjole minde for meget om en almindelig festkjole.
Gå efter en kjole i feminine og festlige materialer – organza, tyl og blonde understreger det gennemførte elegante look.
Styling med elegant brudetilbehør som slør, hårpynt og handsker giver din kjole det sidste touch af 'her kommer bruden'.
Her finder du din korte drømmekjole »
Bryllupsrejsen til Afrika Tidsplan for bryllupsdagen